Antipapa Feliks V
<s>Feliks V (zapravo Amedeo VIII Savojski, zvan Miroljubivi) bio je posljednji antipapa katoličke crkve od 1439. do 1449. za pontifikata papa Eugena IV. i Nikole V..</s>

<s>Amedeo VIII bio je savojski grof od 1391. do 1416. godine, a od 1416. do 1440. i vojvoda, kao prvi član savojske dinastije koji je dobio tu titulu.</s><s>Za svoje 42-godišnje vladavine uspio je povećati svoju domenu od Neuchatelskog jezera na sjeveru do ligurske obale na jugu.</s>

<s>Njegov otac Amadeo VII umro je 1391. kad je Amadeo imao samo osam godina, pa su umjesto njega vladali regenti.</s><s>Oženili su ga vrlo mladog 1393. (sa deset godina) sa Marie, kćerkom burgundskog vojvode Philippa II.</s><s>Otkad je preuzeo vlast početkom 15. vijeka, počeo je teritorijalno povećavati svoju grofoviju, proširenjem na Ženevu 1401., a zatim kupnjom drugih susjednih zemalja 1402. i 1406. godine.</s><s>Na kraju tog procesa mu je Sigismund Luksemburški car Svetog Rimskog Carstva 1416. uzdigao grofoviju u rang vojvodstva.</s>

<s>Nakon što je punih 42 godine proveo na vladarskom tronu, Amadeo se 1434. povukao u samostan u Thonon-les-Bainsu.</s><s>Ipak nije potpuno mirovao već je uz pomoć sina Louisa (Ludovica) i nadalje nastojao vladati.</s><s>U tom se periodu Amadeova kći Margherita zaručila sa Louisom III Anžuvinskim, jednim od pretendenata na napuljski tron.</s><s>Kad je Louis III naprasno umro 1434.</s><s>Amadeo je zatražio tron Napuljskog Kraljevstva za kćer Margheritu, ali je vrlo brzo odustao i prepustio ga Alfonsu V od Aragona.</s>

<s>Amadeo si je tad kao 56 godišnji starčić priuštio avanturu sa papinstvom.</s><s>To se desilo kad je papa Eugen IV. prekinuo i napustio buntovni Bazelski koncil 1439.</s><s>Tad su buntovni prelati izabrali Amadea za svog papu, a on si je odabrao ime Feliks V.  Amadeo-Feliks podnio je ostavku deset godina kasnije pod pritiskom kraljeva Francuske, Engleske i Sicilije, ali je i nakon tog do smrti zadržao položaj kardinala.</s>

<s>Izvori</s>

<s>Vanjske veze 
 
 Amadeus VIII</s>

<s>Italijanski kardinali
Antipape
Grofovi Savoje
Vojvode Savoje
Biografije, Chambéry</s>

